title: 2008/87/CE: Decizia Consiliului din 30 octombrie 2007 privind semnarea și aplicarea provizorie a Acordului dintre Comunitatea Europeană și Emiratele Arabe Unite privind anumite aspecte ale serviciilor aeriene

text:
               1.2.2008

               RO

               Jurnalul Oficial al Uniunii Europene

               L 28/20

         DECIZIA CONSILIULUI
   din 30 octombrie 2007
   privind semnarea și aplicarea provizorie a Acordului dintre Comunitatea Europeană și Emiratele Arabe Unite privind anumite aspecte ale serviciilor aeriene
   (2008/87/CE)
   CONSILIUL UNIUNII EUROPENE,
   având în vedere Tratatul de instituire a Comunității Europene, în special articolul 80 alineatul (2), coroborat cu articolul 300 alineatul (2) primul paragraf prima teză,
   având în vedere propunerea Comisiei,
   întrucât:

               (1)

               La 5 iunie 2003, Consiliul a autorizat Comisia să deschidă negocieri cu țări terțe în vederea înlocuirii anumitor dispoziții din acordurile bilaterale existente cu un acord comunitar.

               (2)

               Comisia a negociat, în numele Comunității, un acord cu Emiratele Arabe Unite privind anumite aspecte ale serviciilor aeriene, în conformitate cu mecanismele și orientările din anexa la Decizia Consiliului de autorizare a Comisiei în vederea deschiderii negocierilor cu țări terțe pentru înlocuirea anumitor dispoziții din acordurile bilaterale existente cu un acord comunitar.

               (3)

               Acordul ar trebui semnat și aplicat cu titlu provizoriu, sub rezerva încheierii sale la o dată ulterioară,

         DECIDE:
   Articolul 1
   Semnarea acordului dintre Comunitatea Europeană și Emiratele Arabe Unite privind anumite aspecte ale serviciilor aeriene se aprobă în numele Comunității, sub rezerva încheierii acordului sus-menționat.
   Textul acordului se atașează la prezenta decizie.
   Articolul 2
   Președintele Consiliului este autorizat prin prezenta decizie să desemneze persoana sau persoanele împuternicite să semneze acordul în numele Comunității, sub rezerva încheierii sale.
   Articolul 3
   Până la intrarea sa în vigoare, acordul se aplică cu titlu provizoriu începând cu prima zi a primei luni următoare datei la care părțile contractante și-au notificat reciproc îndeplinirea procedurilor necesare în acest scop.
   Articolul 4
   Președintele Consiliului este autorizat prin prezenta decizie să transmită notificarea prevăzută la articolul 9 alineatul (2) din acord.

      Adoptată la Luxemburg, 30 octombrie 2007.

            Pentru Consiliu

            Președintele

         F. NUNES CORREIA

    ---documentbreak---

               1.2.2008

               RO

               Jurnalul Oficial al Uniunii Europene

               L 28/21

         ACORD
   între Comunitatea Europeană și Emiratele Arabe Unite privind anumite aspecte ale serviciilor aeriene
   COMUNITATEA EUROPEANĂ,
   pe de o parte, și
   EMIRATELE ARABE UNITE,
   pe de altă parte,
   (denumite în continuare „părțile contractante”),
   CONSTATÂND că, după cum a constatat Curtea Europeană de Justiție, anumite dispoziții ale acordurilor bilaterale încheiate între mai multe state membre și țări terțe sunt incompatibile cu dreptul comunitar,
   CONSTATÂND că o serie de acorduri bilaterale privind serviciile aeriene care conțin dispoziții similare au fost încheiate între mai multe state membre ale Comunității Europene și Emiratele Arabe Unite și că statelor membre le revine obligația de a lua toate măsurile necesare pentru eliminarea incompatibilităților între astfel de acorduri și Tratatul de instituire a Comunității Europene,
   CONSTATÂND că, în privința mai multor aspecte care pot fi incluse în acordurile bilaterale privind serviciile aeriene încheiate între statele membre ale Comunității Europene și țări terțe, Comunitatea Europeană are competență exclusivă,
   CONSTATÂND că, în temeiul dreptului comunitar, transportatorii comunitari stabiliți într-un stat membru au un drept de acces nediscriminatoriu la rutele convenite între statele membre ale Comunității Europene și țări terțe,
   AVÂND ÎN VEDERE acordurile dintre Comunitatea Europeană și anumite țări terțe, care prevăd posibilitatea pentru resortisanții respectivelor țări terțe de a dobândi proprietatea asupra unor transportatori aerieni titulari ai unei licențe acordate în conformitate cu dreptul comunitar,
   RECUNOSCÂND că asigurarea coerenței între dreptul comunitar și dispozițiile acordurilor bilaterale privind serviciile aeriene încheiate între statele membre ale Comunității Europene și Emiratele Arabe Unite va oferi o bază juridică solidă pentru serviciile aeriene între Comunitatea Europeană și Emiratele Arabe Unite și va menține continuitatea și dezvoltarea acestor servicii,
   CONSTATÂND că, în temeiul dreptului comunitar, transportatorii aerieni nu pot, în principiu, să încheie acorduri care ar putea afecta comerțul dintre statele membre ale Comunității Europene și care au ca obiect sau ca efect împiedicarea, restricționarea sau denaturarea concurenței,
   RECUNOSCÂND că dispozițiile acordurilor bilaterale privind serviciile aeriene încheiate între statele membre ale Comunității Europene și Emiratele Arabe Unite care (i) impun sau favorizează adoptarea de acorduri între întreprinderi, decizii ale asociațiilor de întreprinderi sau practici concertate care împiedică, restricționează sau denaturează concurența între transportatorii aerieni pe rutele relevante; sau (ii) întăresc efectele unor astfel de acorduri, decizii sau practici concertate; sau (iii) deleagă transportatorilor aerieni sau altor operatori economici privați responsabilitatea de a lua măsuri care împiedică, restricționează sau denaturează concurența între transportatorii aerieni pe rutele relevante ar putea face ca normele în materie de concurență aplicabile întreprinderilor să devină ineficace,
   CONSTATÂND că, în cadrul prezentului acord, Comunitatea Europeană nu are drept obiectiv mărirea volumului total al traficului aerian dintre Comunitatea Europeană și Emiratele Arabe Unite, alterarea echilibrului între transportatorii aerieni comunitari și transportatorii aerieni din Emiratele Arabe Unite sau întâietatea asupra interpretării dispozițiilor privind drepturile de trafic din acordurile bilaterale existente privind serviciile aeriene,
   CONVIN DUPĂ CUM URMEAZĂ:
   Articolul 1
   Dispoziții generale
   (1)   În sensul prezentului acord, prin „state membre” se înțelege statele membre ale Comunității Europene; prin „parte contractantă” se înțelege o parte contractantă a prezentului acord; prin „parte” se înțelege partea la acordul bilateral relevant privind serviciile aeriene.
   (2)   În cadrul fiecăruia dintre acordurile enumerate în anexa I, trimiterile la resortisanții statului membru care se constituie parte la acordul respectiv se interpretează ca trimiteri la resortisanții statelor membre ale Comunității Europene.
   (3)   În cadrul fiecăruia dintre acordurile enumerate în anexa I, trimiterile la transportatorii aerieni sau la companiile aeriene ale statului membru care se constituie parte la acordul respectiv se interpretează ca trimiteri la transportatorii aerieni sau la companiile aeriene desemnate de respectivul stat membru.
   Articolul 2
   Desemnarea
   (1)   Dispozițiile alineatelor (2) și (3) ale prezentului articol înlocuiesc dispozițiile corespondente ale articolelor enumerate în anexa II literele (a) și, respectiv (b), în ceea ce privește desemnarea unui transportator aerian de către partea în cauză, autorizațiile și permisele acordate acestuia de către cealaltă parte și, respectiv, refuzul, revocarea, suspendarea sau limitarea autorizațiilor sau a permiselor transportatorului aerian.
   (2)   De îndată ce se primesc o astfel de desemnare, precum și cererile de autorizații de funcționare și permise tehnice, în forma și modalitatea stabilite, din partea transportatorului aerian sau a transportatorilor aerieni desemnați, fiecare parte acordă autorizațiile și permisele corespunzătoare într-un termen minim de procedură, cu condiția ca:

               (a)

               în cazul unui transportator aerian desemnat de un stat membru:

                           (i)

                           transportatorul aerian să fie stabilit pe teritoriul statului membru care a efectuat desemnarea, în temeiul Tratatului de instituire a Comunității Europene, și să dețină o autorizație de funcționare valabilă acordată de un stat membru în conformitate cu dreptul comunitar;

                           (ii)

                           statul membru responsabil pentru eliberarea certificatului de transportator aerian al transportatorului respectiv să exercite și să mențină un control reglementar efectiv al transportatorului aerian, iar autoritatea aeronautică competentă să fie identificată în mod clar în desemnare;

                           (iii)

                           transportatorul aerian să aibă sediul social principal pe teritoriul statului membru de la care a primit autorizația de funcționare valabilă; și

                           (iv)

                           proprietatea asupra transportatorului aerian să fie deținută, în mod direct sau prin intermediul unui acționariat majoritar, de state membre și/sau resortisanți ai statelor membre și/sau de alte state enumerate în anexa III și/sau resortisanți ai acestor alte state, iar transportatorul aerian să fie controlat efectiv de respectivele state și/sau resortisanți ai acestora;

               (b)

               în cazul unui transportator aerian desemnat de Emiratele Arabe Unite:

                           (i)

                           transportatorul aerian să fie stabilit pe teritoriul Emiratelor Arabe Unite și autorizat în conformitate cu legislația aplicabilă din Emiratele Arabe Unite; și

                           (ii)

                           Emiratele Arabe Unite să exercite și să mențină un control reglementar efectiv al transportatorului aerian respectiv.

         (3)   Oricare dintre părți poate refuza, revoca, suspenda sau limita autorizațiile de funcționare sau permisele tehnice ale unui transportator aerian desemnat de cealaltă parte, atunci când:

               (a)

               în cazul unui transportator aerian desemnat de un stat membru:

                           (i)

                           transportatorul aerian nu este stabilit pe teritoriul statului membru care a efectuat desemnarea, în temeiul Tratatului de instituire a Comunității Europene, sau nu deține o autorizație de funcționare valabilă acordată de un stat membru în conformitate cu dreptul comunitar;

                           (ii)

                           controlul reglementar efectiv al transportatorului aerian nu este exercitat sau menținut de către statul membru responsabil pentru eliberarea certificatului de transportator aerian al acestuia sau autoritatea aeronautică competentă nu este identificată în mod clar în desemnare;

                           (iii)

                           transportatorul aerian nu își are sediul social principal pe teritoriul statului membru de la care a primit autorizația de funcționare;

                           (iv)

                           proprietatea asupra transportatorului aerian nu este deținută, în mod direct sau prin intermediul unui acționariat majoritar, de state membre și/sau resortisanți ai statelor membre și/sau de alte state enumerate în anexa III și/sau resortisanți ai acestor alte state sau transportatorul aerian nu este controlat efectiv de respectivele state și/sau resortisanți ai acestora;

                           (v)

                           transportatorul aerian deține un certificat de operator aerian eliberat de un alt stat membru și se poate demonstra că, prin exercitarea drepturilor de trafic în temeiul prezentului acord pe o rută care cuprinde un punct în acest al doilea stat membru, inclusiv prin operarea unui serviciu care este comercializat drept serviciu direct sau constituie un serviciu direct, transportatorul ar eluda în fapt restricțiile privind drepturile de trafic impuse de un acord bilateral privind serviciile aeriene încheiat între Emiratele Arabe Unite și respectivul stat membru; sau

                           (vi)

                           transportatorul aerian deține un certificat de operator aerian eliberat de un stat membru în absența unui acord bilateral privind serviciile aeriene între Emiratele Arabe Unite și statul membru respectiv și se poate demonstra că drepturile de trafic necesare pentru a desfășura operațiunea propusă nu sunt acordate, pe bază de reciprocitate, transportatorului sau transportatorilor aerieni desemnați de Emiratele Arabe Unite;

               (b)

               în cazul unui transportator aerian desemnat de Emiratele Arabe Unite:

                           (i)

                           transportatorul aerian nu este stabilit pe teritoriul Emiratelor Arabe Unite sau nu este autorizat în conformitate cu legislația aplicabilă din Emiratele Arabe Unite;

                           (ii)

                           Emiratele Arabe Unite nu exercită sau nu mențin un control reglementar efectiv al transportatorului aerian respectiv;

                           (iii)

                           transportatorul aerian este deținut în majoritate și controlat de resortisanți ai unui alt stat decât Emiratele Arabe Unite și se poate demonstra că prin exercitarea drepturilor de trafic în temeiul prezentului acord pe o rută care cuprinde un punct în acest al doilea stat membru, inclusiv prin operarea unui serviciu care este comercializat drept serviciu direct sau constituie un serviciu direct, transportatorul ar eluda în fapt restricțiile privind drepturile de trafic impuse de un acord bilateral privind serviciile aeriene încheiat între un stat membru și respectivul stat; sau

                           (iv)

                           transportatorul aerian este deținut în majoritate și controlat de resortisanți ai unui alt stat decât Emiratele Arabe Unite, în absența unui acord bilateral privind serviciile aeriene între un stat membru și acest al doilea stat și se poate demonstra că drepturile de trafic necesare pentru a desfășura operațiunea propusă nu sunt acordate, pe bază de reciprocitate, transportatorului sau transportatorilor aerieni desemnați de către statul membru în cauză.

         În exercitarea drepturilor care le revin în temeiul prezentului alineat și fără a aduce atingere drepturilor conferite prin alineatul (3) litera (a) punctele (v) și (vi) din prezentul articol, Emiratele Arabe Unite nu fac nicio discriminare între transportatorii aerieni comunitari pe motive de naționalitate.
   Articolul 3
   Siguranța
   (1)   Dispozițiile alineatului (2) al prezentului articol completează dispozițiile corespondente din articolele enumerate în anexa II litera (c).
   (2)   Atunci când un stat membru a desemnat un transportator aerian al cărui control reglementar este exercitat și menținut de către un alt stat membru, drepturile Emiratelor Arabe Unite în cadrul dispozițiilor privind siguranța din acordul încheiat între statul membru care a desemnat transportatorul aerian și Emiratele Arabe Unite se aplică, de asemenea, atât în ceea ce privește adoptarea, exercitarea sau menținerea standardelor de siguranță de către celălalt stat membru, cât și în ceea ce privește autorizația de funcționare a transportatorului aerian respectiv.
   Articolul 4
   Impozitarea carburantului de aviație
   (1)   Dispozițiile alineatului (2) al prezentului articol completează dispozițiile corespondente din articolele enumerate în anexa II litera (d).
   (2)   Fără a aduce atingere oricăror alte dispoziții contrare, nicio dispoziție din vreunul dintre acordurile enumerate în anexa II litera (d) nu împiedică un stat membru să aplice în mod nediscriminatoriu impozite, prelevări, taxe speze sau redevențe pe carburantul furnizat pe teritoriul său, destinat să fie utilizat de o aeronavă a unui transportator aerian desemnat de Emiratele Arabe Unite care operează pe ruta dintre un punct situat pe teritoriul respectivului stat membru și un alt punct situat pe teritoriul acelui stat membru sau pe teritoriul unui alt stat membru. În astfel de cazuri, Emiratele Arabe Unite dispun de un drept similar de a aplica, pe bază de reciprocitate și în mod nediscriminatoriu, impozite, prelevări, taxe, speze sau redevențe similare pe carburantul furnizat pe teritoriul lor.
   Articolul 5
   Tarife pentru transportul în cadrul Comunității Europene
   (1)   Dispozițiile alineatului (2) al prezentului articol completează dispozițiile corespondente din articolele enumerate în anexa II litera (e).
   (2)   Tarifele care urmează să fie percepute de către transportatorul sau transportatorii aerieni desemnați de Emiratele Arabe Unite în cadrul unui acord menționat în anexa I care conține o dispoziție enumerată în anexa II litera (e) pentru transporturile efectuate integral în cadrul Comunității Europene se supun reglementărilor dreptului comunitar.
   (3)   Prin derogare de la dispozițiile alineatului (2), transportatorul sau transportatorii aerieni desemnați de Emiratele Arabe Unite au dreptul de a se alinia tarifelor percepute de alte companii aeriene pentru transporturile efectuate integral în cadrul Comunității Europene.
   Articolul 6
   Compatibilitatea cu normele privind concurența
   (1)   Fără a aduce atingere oricăror dispoziții contrare, nicio dispoziție din vreunul dintre acordurile enumerate în anexa I: (i) nu favorizează adoptarea de acorduri între întreprinderi, decizii ale asociațiilor de întreprinderi sau practici concertate care împiedică sau denaturează concurența; (ii) nu consolidează efectele unui astfel de acord, unei astfel de decizii sau unei astfel de practici concertate; și (iii) nu deleagă operatorilor economici privați responsabilitatea de a lua măsuri care să împiedice, să denatureze sau să restricționeze concurența.
   (2)   Dispozițiile incompatibile cu alineatul (1) al prezentului articol cuprinse în acordurile enumerate în anexa I nu se aplică.
   Articolul 7
   Anexele la acord
   Anexele la prezentul acord constituie parte integrantă din acesta.
   Articolul 8
   Revizuirea sau modificarea
   În orice moment, părțile contractante pot revizui sau modifica prezentul acord, prin consimțământul ambelor părți contractante.
   Articolul 9
   Intrarea în vigoare și aplicarea cu titlu provizoriu
   (1)   Prezentul acord intră în vigoare la data la care părțile contractante și-au notificat reciproc, în scris, îndeplinirea procedurilor lor interne necesare în acest scop.
   (2)   Fără a aduce atingere alineatului (1), părțile contractante convin să aplice prezentul acord cu titlu provizoriu începând cu prima zi a lunii următoare datei la care părțile contractante și-au notificat reciproc îndeplinirea procedurilor necesare în acest scop.
   (3)   Acordurile și alte aranjamente între statele membre și Emiratele Arabe Unite care, la data semnării prezentului acord, nu au intrat încă în vigoare și nu sunt aplicate cu titlu provizoriu sunt enumerate în anexa I litera (b). Prezentul acord se aplică tuturor acestor astfel de acorduri și aranjamente de la data intrării lor în vigoare sau a aplicării lor provizorii.
   Articolul 10
   Denunțarea
   (1)   În caz de denunțare a unuia dintre acordurile enumerate în anexa I, toate dispozițiile prezentului acord referitoare la acel acord menționat în anexa I încetează să mai producă efecte la aceeași dată.
   (2)   În caz de denunțare a tuturor tuturor acordurilor enumerate în anexa I, prezentul acord încetează să mai producă efecte la aceeași dată.

      DREPT PENTRU CARE, subsemnații, pe deplin autorizați, semnează prezentul acord.
      Încheiat în dublu exemplar la Bruxelles la treizeci noiembrie două mii șapte, în limbile bulgară, cehă, daneză, engleză, estoniană, finlandeză, franceză, germană, greacă, italiană, letonă, lituaniană, maghiară, malteză, olandeză, poloneză, portugheză, română, slovacă, slovenă, spaniolă, suedeză și arabă.

         За Европейската общност
         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         Az Európai Közösség részéről
         Għall-Komunità Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Pentru Comunitatea Europeană
         Za Európske spoločenstvo
         Za Evropsko skupnost
         Euroopan yhteisön puolesta
         För Europeiska gemenskapen

         За Обединените арабски емирства
         Por los Emiratos Árabes Unidos
         Za Spojené arabeské emiráty
         For De Forenede Arabiske Emirater
         Für die Vereinigten Arabischen Emirate
         Araabia Ühendemiraatide nimel
         Για τα Ενωμένα Αραβικά Εμιράτα
         For the United Arab Emirates
         Pour les Émirats arabes unis
         Per gli Emirati arabi uniti
         Apvienoto Arābu Emirātu vārdā
         Jungtinių Arabų Emyratų vardu
         Az Egyesült Arab Emirségek részéről
         Għall-Emirati Gharab Maghquda
         Voor de Verenigde Arabische Emiraten
         W imieniu Zjednoczonych Emiratów Arabskieh
         Pelos Emirados Árabes Unidos
         Pentru Emiratele Arabe Unite
         Za Spojené arabské emiráty
         Za Združene arabske emirate
         Yhdistyneiden Arabiemiirikuntien puolesta
         För Förenade Arabemiraten

   ANEXA I
   LISTA ACORDURILOR MENȚIONATE LA ARTICOLUL 1 DIN PREZENTUL ACORD

               (a)

               Acorduri privind serviciile aeriene dintre Emiratele Arabe Unite și statele membre ale Comunității Europene care, la data semnării prezentului acord, au fost încheiate, semnate și/sau sunt aplicate cu titlu provizoriu:

                           —

                           Acordul dintre Guvernul Republicii Populare Bulgare și Guvernul Emiratelor Arabe Unite în vederea instituirii de servicii aeriene între și dincolo de teritoriile acestora, semnat la Sofia la 29 noiembrie 1989, denumit în continuare „Acordul Emiratele Arabe Unite – Bulgaria” în anexa II;
                           Se citește împreună cu Memorandumul de înțelegere încheiat la Abu Dhabi la 3 februarie 1988.

                           —

                           Acordul privind transportul aerian între Guvernul Federal al Austriei și Guvernul Emiratelor Arabe Unite semnat la Abu Dhabi la 23 mai 1990, denumit în continuare „Acordul Emiratele Arabe Unite – Austria din 1990” în anexa II;
                           Se citește împreună cu Memorandumul de înțelegere confidențial încheiat la Viena la 14 octombrie 1987.

                           —

                           Acordul privind serviciile aeriene dintre Guvernul Emiratelor Arabe Unite și Guvernul Federal al Austriei parafat la Abu Dhabi la 10 martie 2004, denumit în continuare „Acordul Emiratele Arabe Unite – Austria din 2004” în anexa II;
                           Se citește împreună cu minuta convenită încheiată la Abu Dhabi la 10 martie 2004;
                           Modificat prin Memorandumul de înțelegere încheiat la Viena la 31 martie 2005;
                           Modificat ultima dată prin schimbul de scrisori din data de 10 decembrie 2006.

                           —

                           Acordul dintre Guvernul Regatului Belgiei și Guvernul Emiratelor Arabe Unite în vederea instituirii de servicii aeriene între și dincolo de teritoriile respective ale acestora, semnat la Abu Dhabi la 5 martie 1990, denumit în continuare „Acordul Emiratele Arabe Unite – Belgia” în anexa II;
                           Se citește împreună cu Memorandumul de înțelegere confidențial încheiat la Bruxelles la 8 iulie 1986;
                           Modificat ultima dată prin schimbul de scrisori din datele de 30 ianuarie 2001 și 20 februarie 2001.

                           —

                           Acordul privind serviciile aeriene dintre Guvernul Republicii Cipru și Guvernul Emiratelor Arabe Unite semnat la Abu Dhabi la 7 decembrie 1999, denumit în continuare „Acordul Emiratele Arabe Unite – Cipru” în anexa II;
                           Se citește împreună cu minuta convenită încheiată la Abu Dhabi la 7 decembrie 1999;
                           Completat prin Memorandumul de înțelegere încheiat la Nicosia la 23 februarie 2001;
                           Modificat prin Memorandumul de înțelegere încheiat la Dubai la 16 octombrie 2002.

                           —

                           Acordul privind transportul aerian dintre Guvernul Republicii Cehe și Guvernul Emiratelor Arabe Unite semnat la Abu Dhabi la 15 decembrie 2002, denumit în continuare „Acordul Emiratele Arabe Unite – Republica Cehă” în anexa II;
                           Se citește împreună cu minuta convenită încheiată la Praga la 24 noiembrie 1999.

                           —

                           Acordul privind serviciile aeriene dintre Guvernul Regatului Danemarcei și Guvernul Emiratelor Arabe Unite parafat la Abu Dhabi la 24 februarie 1999, denumit în continuare „Acordul parafat Emiratele Arabe Unite – Danemarca” în anexa II;
                           Se citește împreună cu Memorandumul de înțelegere parafat la Abu Dhabi la 24 februarie 1999;

                           —

                           Acordul privind serviciile aeriene dintre Guvernul Republicii Finlanda și Guvernul Emiratelor Arabe Unite parafat la Helsinki la 6 aprilie 2004, denumit în continuare „Acordul Emiratele Arabe Unite – Finlanda” în anexa II;
                           Se citește împreună cu minuta convenită încheiată la Helsinki la 6 aprilie 2004;
                           Se citește împreună cu Memorandumul de înțelegere confidențial încheiat la Helsinki la 6 aprilie 2004.

                           —

                           Acordul dintre Guvernul Republicii Franceze și Guvernul Emiratelor Arabe Unite în vederea instituirii de servicii aeriene între și dincolo de teritoriile respective ale acestora, semnat la Paris la 9 septembrie 1991, denumit în continuare „Acordul Emiratele Arabe Unite – Franța” în anexa II;
                           Se citește împreună cu Memorandumul confidențial de înțelegere încheiat la Paris la 30 octombrie 1986;
                           Modificat prin Memorandumul de înțelegere încheiat la Paris la 7 octombrie 1997;
                           Completat prin Memorandumul de înțelegere încheiat la Abu Dhabi la 19 septembrie 2001;
                           Modificat prin Memorandumul de înțelegere încheiat la Paris la 16 septembrie 2004;
                           Modificat ultima dată prin Memorandumul de înțelegere încheiat la Abu Dhabi la 13 decembrie 2006.

                           —

                           Acordul privind transportul aerian dintre Republica Federală Germania și Emiratele Arabe Unite semnat la Abu Dhabi la 2 martie 1994, denumit în continuare „Acordul Emiratele Arabe Unite – Germania” în anexa II;
                           Completat prin Protocolul semnat la Abu Dhabi la 15 iunie 1998;
                           Se citește împreună cu minuta convenită încheiată la Bonn la 15 iunie 2000.

                           —

                           Acordul dintre Guvernul Republicii Elene și Guvernul Emiratelor Arabe Unite în vederea instituirii de servicii aeriene între și dincolo de teritoriile respective ale acestora, semnat la Abu Dhabi la 16 decembrie 1991, denumit în continuare „Acordul Emiratele Arabe Unite – Grecia” în anexa II;
                           Se citește împreună cu Memorandumul confidențial de înțelegere încheiat la Atena la 6 martie 1987;
                           Modificat prin Memorandumul de înțelegere încheiat la Atena la 11 februarie 1998.
                           Se citește împreună cu Memorandumul de înțelegere încheiat la Atena la 27 aprilie 2004.

                           —

                           Acordul dintre Guvernul Irlandei și Guvernul Emiratelor Arabe Unite privind transportul aerian, parafat la Dublin la 28 iunie 1995, denumit în continuare „Acordul Emiratele Arabe Unite – Irlanda” în anexa II;
                           Se citește împreună cu Memorandumul confidențial de înțelegere încheiat la Dublin la 28 iunie 1995.

                           —

                           Acordul dintre Guvernul Republicii Italiene și Guvernul Emiratelor Arabe Unite în vederea instituirii de servicii aeriene între și dincolo de teritoriile respective ale acestora, semnat la Abu Dhabi la 3 aprilie 1991, denumit în continuare „Acordul Emiratele Arabe Unite – Italia” în anexa II;
                           Se citește împreună cu Memorandumul încheiat la Roma la 21 februarie 1989;
                           Modificat prin Memorandumul încheiat la Roma la 10 septembrie 1991;
                           Modificat prin Memorandumul de înțelegere încheiat la Roma la 8 noiembrie 1999;
                           Modificat prin Memorandumul de înțelegere încheiat la Roma la 4 iunie 2003;
                           Modificat prin Memorandumul de înțelegere încheiat la Dubai la 30 martie 2004;
                           Modificat prin Memorandumul de înțelegere încheiat la Roma la 13 decembrie 2005;
                           Modificat prin schimbul de scrisori datat 9 ianuarie 2007 și 8 februarie 2007;
                           Modificat ultima dată prin schimbul de scrisori datat 26 septembrie 2007 și 27 septembrie 2007.

                           —

                           Acordul privind serviciile aeriene dintre Guvernul Republicii Letonia și Guvernul Emiratelor Arabe Unite parafat la Riga la 13 septembrie 2005, denumit în continuare „Acordul Emiratele Arabe Unite – Letonia” în anexa II;
                           Se citește împreună cu Memorandumul de înțelegere încheiat la Riga la 13 septembrie 2005.

                           —

                           Acordul dintre Guvernul Marelui Ducat al Luxemburgului și Guvernul Emiratelor Arabe Unite în vederea instituirii de servicii aeriene între și dincolo de teritoriile respective ale acestora, parafat la Luxemburg la 28 noiembrie 1986, denumit în continuare „Acordul Emiratele Arabe Unite – Luxemburg” în anexa II;
                           Se citește împreună cu Memorandumul de înțelegere confidențial încheiat la Luxemburg la 28 noiembrie 1986.

                           —

                           Acordul dintre Guvernul Maltei și Guvernul Emiratelor Arabe Unite în vederea instituirii de servicii aeriene între și dincolo de teritoriile respective ale acestora, parafat la Abu Dhabi la 26 noiembrie 1991 și semnat la Valetta la 10 noiembrie 1994, denumit în continuare „Acordul Emiratele Arabe Unite – Malta” în anexa II;
                           Se citește împreună cu Memorandumul de înțelegere confidențial încheiat la Abu Dhabi la 26 noiembrie 1991;
                           Modificat prin Memorandumul de înțelegere încheiat în Malta la 24 septembrie 2003.

                           —

                           Acordul dintre Guvernul Regatului Țărilor de Jos și Guvernul Emiratelor Arabe Unite în vederea instituirii de servicii aeriene între și dincolo de teritoriile respective ale acestora, semnat la Abu Dhabi la 31 iulie 1990, denumit în continuare „Acordul Emiratele Arabe Unite – Țările de Jos” în anexa II;
                           Se citește împreună cu minuta convenită și cu Memorandumul confidențial de înțelegere încheiat la Haga la 30 iulie 1986;
                           Modificat prin Memorandumul de înțelegere confidențial încheiat la Abu Dhabi la 10 aprilie 2000.

                           —

                           Acordul dintre Guvernul Republicii Polone și Guvernul Emiratelor Arabe Unite în vederea instituirii de servicii aeriene între și dincolo de teritoriile respective ale acestora, semnat la Abu Dhabi la 20 noiembrie 1994, denumit în continuare „Acordul Emiratele Arabe Unite – Polonia” în anexa II;
                           Se citește împreună cu Memorandumul de înțelegere confidențial încheiat la Varșovia la 19 mai 1992;
                           Modificat prin actul adițional la Memorandumul de înțelegere confidențial încheiat la 4 septembrie 2001.

                           —

                           Acordul privind serviciile aeriene dintre Republica Portugheză și Emiratele Arabe Unite parafat la Lisabona la 18 mai 2005, denumit în continuare „Acordul Emiratele Arabe Unite – Portugalia” în anexa II;
                           Se citește împreună cu Memorandumul de înțelegere încheiat la Lisabona la 18 mai 2005.

                           —

                           Acordul privind serviciile aeriene dintre Republica Slovenă și Emiratele Arabe Unite parafat la Ljubljana la 16 septembrie 2005, denumit în continuare „Acordul Emiratele Arabe Unite – Slovenia” în anexa II;
                           Se citește împreună cu Memorandumul de înțelegere încheiat la Ljubljana la 16 septembrie 2005.

                           —

                           Acordul privind transportul aerian dintre Regatul Spaniei și Emiratele Arabe Unite parafat la Madrid la 17 octombrie 2001, denumit în continuare „Acordul Emiratele Arabe Unite – Spania” în anexa II;
                           Se citește împreună cu Memorandumul de înțelegere încheiat la Madrid la 17 octombrie 2001.

                           —

                           Acordul privind serviciile aeriene dintre Guvernul Regatului Suediei și Guvernul Emiratelor Arabe Unite parafat la Abu Dhabi la 24 februarie 1999, denumit în continuare „Acordul parafat Emiratele Arabe Unite – Suedia” în anexa II;
                           Se citește împreună cu Memorandumul de înțelegere parafat la Abu Dhabi la 24 februarie 1999.

                           —

                           Acordul dintre Guvernul Regatului Unit al Marii Britanii și Irlandei de Nord și Guvernul Emiratelor Arabe Unite privind serviciile aeriene semnat la Abu Dhabi la 2 iunie 2002, denumit în continuare „Acordul Emiratele Arabe Unite – Regatul Unit” în anexa II;
                           Se citește împreună cu Memorandumul de înțelegere încheiat la Dubai la 26 februarie 1997;
                           Completat prin Memorandumul de înțelegere încheiat la Londra și Abu Dhabi la 16 iunie 2003 și, respectiv, la 29 iunie 2003.

               (b)

               Acorduri privind serviciile aeriene și alte aranjamente parafate sau semnate între Emiratele Arabe Unite și state membre ale Comunității Europene care, la data semnării prezentului acord, nu au intrat în vigoare și nu sunt aplicate cu titlu provizoriu:

                           —

                           Acordul dintre Guvernul României și Guvernul Emiratelor Arabe Unite privind transporturile aeriene civile parafat la Abu Dhabi la 8 martie 1989, denumit în continuare „Acordul Emiratele Arabe Unite – România” în anexa II;
                           Se citește împreună cu Memorandumul confidențial de înțelegere încheiat la Abu Dhabi la 8 martie 1989.

         ANEXA II
   LISTA ARTICOLELOR DIN ACORDURILE ENUMERATE LA ANEXA I ȘI MENȚIONATE LA ARTICOLELE 2-6 DIN PREZENTUL ACORD

               (a)

               Desemnare:

                           —

                           articolul 3 alineatele (2) și (4) din Acordul Emiratele Arabe Unite – Austria din 1990;

                           —

                           articolul 3 alineatele (2) literele (a) și (b) din Acordul Emiratele Arabe Unite – Austria din 2004;

                           —

                           articolul 4 alineatele (2) și (4) din Acordul Emiratele Arabe Unite – Belgia;

                           —

                           articolul 4 alineatele (2) și (4) din Acordul Emiratele Arabe Unite – Bulgaria;

                           —

                           articolul 3 alineatul (2) din Acordul Emiratele Arabe Unite – Cipru;

                           —

                           articolul 3 alineatele (2) și (4) din Acordul Emiratele Arabe Unite – Republica Cehă;

                           —

                           articolul 3 alineatele (2) și (4) din Acordul parafat Emiratele Arabe Unite – Danemarca;

                           —

                           articolul 3 alineatul (2) literele (a) și (b) din Acordul Emiratele Arabe Unite – Finlanda;

                           —

                           articolul 4 alineatele (2) și (4) din Acordul Emiratele Arabe Unite – Franța;

                           —

                           articolul 3 alineatul (3) din Acordul Emiratele Arabe Unite – Germania;

                           —

                           articolul 4 alineatul (2) literele (a) și (b) din Acordul Emiratele Arabe Unite – Grecia;

                           —

                           articolul 3 alineatul (3) din Acordul Emiratele Arabe Unite – Irlanda;

                           —

                           articolul 4 alineatul (2) literele (a) și (b) din Acordul Emiratele Arabe Unite – Italia;

                           —

                           articolul 3 alineatul (2) literele (a) și (b) din Acordul Emiratele Arabe Unite – Letonia;

                           —

                           articolul 4 alineatele (2) și (4) din Acordul Emiratele Arabe Unite – Luxemburg;

                           —

                           articolul 3 alineatele (2) și (4) din Acordul Emiratele Arabe Unite – Malta;

                           —

                           articolul 4 alineatele (4.2) și (4.4) din Acordul Emiratele Arabe Unite – Țările de Jos;

                           —

                           articolul 3 alineatele (2) și (4) din Acordul Emiratele Arabe Unite – Polonia;

                           —

                           articolul 3 alineatul (2) literele (a) și (b) din Acordul Emiratele Arabe Unite – Portugalia;

                           —

                           articolul 3 alineatele (2) și (4) din Acordul Emiratele Arabe Unite – România;

                           —

                           articolul 3 alineatul (2) literele (a) și (b) din Acordul Emiratele Arabe Unite – Slovenia;

                           —

                           articolul 3 alineatele (2) și (4) din Acordul Emiratele Arabe Unite – Spania;

                           —

                           articolul 3 alineatele (2) și (4) din Acordul parafat Emiratele Arabe Unite – Suedia;

                           —

                           articolul 4 alineatele (2) și (4) din Acordul Emiratele Arabe Unite – Regatul Unit.

               (b)

               Refuzul, revocarea, suspendarea sau limitarea autorizațiilor sau a permiselor:

                           —

                           articolul 4 alineatul (1) litera (a) din Acordul Emiratele Arabe Unite – Austria din 1990;

                           —

                           articolul 4 alineatul (1) literele (a) și (b) din Acordul Emiratele Arabe Unite – Austria din 2004;

                           —

                           articolul 5 alineatul (1) litera (a) din Acordul Emiratele Arabe Unite – Belgia;

                           —

                           articolul 5 alineatul (1) litera (a) din Acordul Emiratele Arabe Unite – Bulgaria;

                           —

                           articolul 4 alineatul (1) litera (a) din Acordul Emiratele Arabe Unite – Cipru;

                           —

                           articolul 4 alineatul (1) litera (b) din Acordul Emiratele Arabe Unite – Republica Cehă;

                           —

                           articolul 4 alineatul (1) litera (a) din Acordul parafat Emiratele Arabe Unite – Danemarca;

                           —

                           articolul 4 alineatul (1) literele (a) și (b) din Acordul Emiratele Arabe Unite – Finlanda;

                           —

                           articolul 5 alineatul (1) litera (a) din Acordul Emiratele Arabe Unite – Franța;

                           —

                           articolul 4 alineatul (1) din Acordul Emiratele Arabe Unite – Germania;

                           —

                           articolul 5 alineatul (1) literele (a) și (b) și alineatul (2) din Acordul Emiratele Arabe Unite – Grecia;

                           —

                           articolul 3 alineatul (5) din Acordul Emiratele Arabe Unite – Irlanda;

                           —

                           articolul 5 alineatul (1) literele (a) și (b) din Acordul Emiratele Arabe Unite – Italia;

                           —

                           articolul 4 alineatul (1) literele (a) și (b) și alineatul (3) literele (a) și (b) din Acordul Emiratele Arabe Unite – Letonia;

                           —

                           articolul 5 alineatul (1) litera (a) din Acordul Emiratele Arabe Unite – Luxemburg;

                           —

                           articolul 4 alineatul (1) litera (a) din Acordul Emiratele Arabe Unite – Malta;

                           —

                           articolul 5 alineatul (5.1.1) din Acordul Emiratele Arabe Unite – Țările de Jos;

                           —

                           articolul 4 alineatul (1) litera (a) din Acordul Emiratele Arabe Unite – Polonia;

                           —

                           articolul 4 alineatul (1) literele (a) și (b) din Acordul Emiratele Arabe Unite – Portugalia;

                           —

                           articolul 4 alineatul (1) litera (a) din Acordul Emiratele Arabe Unite – România;

                           —

                           articolul 4 alineatul (1) literele (a) și (b) și alineatul (3) din Acordul Emiratele Arabe Unite – Slovenia;

                           —

                           articolul 4 alineatul (1) litera (a) din Acordul Emiratele Arabe Unite – Spania;

                           —

                           articolul 4 alineatul (1) litera (a) din Acordul parafat Emiratele Arabe Unite – Suedia;

                           —

                           articolul 5 alineatul (1) litera (a) din Acordul Emiratele Arabe Unite – Regatul Unit.

               (c)

               Siguranța:

                           —

                           articolul 6 din Acordul Emiratele Arabe Unite – Austria din 2004;

                           —

                           articolul 7 din Acordul Emiratele Arabe Unite – Republica Cehă;

                           —

                           articolul 14 din Acordul parafat Emiratele Arabe Unite – Danemarca;

                           —

                           articolul 12 din Acordul Emiratele Arabe Unite – Finlanda;

                           —

                           articolul 11a din Acordul Emiratele Arabe Unite – Germania;

                           —

                           articolul 9bis din Acordul Emiratele Arabe Unite – Grecia;

                           —

                           articolul 6 din Acordul Emiratele Arabe Unite – Letonia;

                           —

                           articolul 8bis din Acordul Emiratele Arabe Unite – Malta;

                           —

                           articolul 17 din Acordul Emiratele Arabe Unite – Țările de Jos;

                           —

                           articolul 14 din Acordul Emiratele Arabe Unite – Portugalia;

                           —

                           articolul 14 din Acordul Emiratele Arabe Unite – Slovenia;

                           —

                           articolul 11 din Acordul Emiratele Arabe Unite – Spania;

                           —

                           articolul 14 din Acordul parafat Emiratele Arabe Unite – Suedia;

                           —

                           articolul 10 din Acordul Emiratele Arabe Unite – Regatul Unit.

               (d)

               Taxarea combustibilului pentru aviație:

                           —

                           articolul 7 din Acordul Emiratele Arabe Unite – Austria din 1990;

                           —

                           articolul 9 din Acordul Emiratele Arabe Unite – Austria din 2004;

                           —

                           articolul 6 din Acordul Emiratele Arabe Unite – Belgia;

                           —

                           articolul 6 din Acordul Emiratele Arabe Unite – Bulgaria;

                           —

                           articolul 6 din Acordul Emiratele Arabe Unite – Cipru;

                           —

                           articolul 8 din Acordul Emiratele Arabe Unite – Republica Cehă;

                           —

                           articolul 6 din Acordul parafat Emiratele Arabe Unite – Danemarca;

                           —

                           articolul 6 din Acordul Emiratele Arabe Unite – Finlanda;

                           —

                           articolul 6 din Acordul Emiratele Arabe Unite – Franța;

                           —

                           articolul 6 din Acordul Emiratele Arabe Unite – Germania;

                           —

                           articolul 6 din Acordul Emiratele Arabe Unite – Grecia;

                           —

                           articolul 11 din Acordul Emiratele Arabe Unite – Irlanda;

                           —

                           articolul 6 din Acordul Emiratele Arabe Unite – Italia;

                           —

                           articolul 9 din Acordul Emiratele Arabe Unite – Letonia;

                           —

                           articolul 6 din Acordul Emiratele Arabe Unite – Luxemburg;

                           —

                           articolul 5 din Acordul Emiratele Arabe Unite – Malta;

                           —

                           articolul 7 din Acordul Emiratele Arabe Unite – Țările de Jos;

                           —

                           articolul 6 din Acordul Emiratele Arabe Unite – Polonia;

                           —

                           articolul 6 din Acordul Emiratele Arabe Unite – Portugalia;

                           —

                           articolul 9 din Acordul Emiratele Arabe Unite – România;

                           —

                           articolul 6 din Acordul Emiratele Arabe Unite – Slovenia;

                           —

                           articolul 5 din Acordul Emiratele Arabe Unite – Spania;

                           —

                           articolul 6 din Acordul parafat Emiratele Arabe Unite – Suedia;

                           —

                           articolul 8 din Acordul Emiratele Arabe Unite – Regatul Unit.

               (e)

               Tarife pentru transportul în cadrul Comunității Europene:

                           —

                           articolul 9 din Acordul Emiratele Arabe Unite – Austria din 1990;

                           —

                           articolul 12 din Acordul Emiratele Arabe Unite – Austria din 2004;

                           —

                           articolul 11 din Acordul Emiratele Arabe Unite – Belgia;

                           —

                           articolul 11 din Acordul Emiratele Arabe Unite – Bulgaria;

                           —

                           articolul 13 din Acordul Emiratele Arabe Unite – Cipru;

                           —

                           articolul 12 din Acordul Emiratele Arabe Unite – Republica Cehă;

                           —

                           articolul 10 din Acordul parafat Emiratele Arabe Unite – Danemarca;

                           —

                           articolul 8 din Acordul Emiratele Arabe Unite – Finlanda;

                           —

                           articolul 12 din Acordul Emiratele Arabe Unite – Franța;

                           —

                           articolul 10 din Acordul Emiratele Arabe Unite – Germania;

                           —

                           articolul 11 din Acordul Emiratele Arabe Unite – Grecia;

                           —

                           articolul 6 din Acordul Emiratele Arabe Unite – Irlanda;

                           —

                           articolul 12 din Acordul Emiratele Arabe Unite – Italia;

                           —

                           articolul 12 din Acordul Emiratele Arabe Unite – Letonia;

                           —

                           articolul 11 din Acordul Emiratele Arabe Unite – Luxemburg;

                           —

                           articolul 10 din Acordul Emiratele Arabe Unite – Malta;

                           —

                           articolul 6 din Acordul Emiratele Arabe Unite – Țările de Jos;

                           —

                           articolul 9 din Acordul Emiratele Arabe Unite – Polonia;

                           —

                           articolul 18 din Acordul Emiratele Arabe Unite – Portugalia;

                           —

                           articolul 13 din Acordul Emiratele Arabe Unite – România;

                           —

                           articolul 18 din Acordul Emiratele Arabe Unite – Slovenia;

                           —

                           articolul 7 din Acordul Emiratele Arabe Unite – Spania;

                           —

                           articolul 10 din Acordul parafat Emiratele Arabe Unite – Suedia;

                           —

                           articolul 7 din Acordul Emiratele Arabe Unite – Regatul Unit.

         ANEXA III
   LISTA CELORLALTE STATE MENȚIONATE LA ARTICOLUL 2 DIN PREZENTUL ACORD

               (a)

               Republica Islanda (în temeiul Acordului privind Spațiul Economic European)

               (b)

               Principatul Liechtenstein (în temeiul Acordului privind Spațiul Economic European)

               (c)

               Regatul Norvegiei (în temeiul Acordului privind Spațiul Economic European)

               (d)

               Confederația Elvețiană (în temeiul Acordului dintre Comunitatea Europeană și Confederația Elvețiană privind transporturile aeriene)


title: Decizia 2011/640/PESC a Consiliului din 12 iulie 2011 privind semnarea și încheierea Acordului între Uniunea Europeană și Republica Mauritius privind condițiile pentru transferul persoanelor suspectate de piraterie și al bunurilor confiscate asociate acestora, de la forțele navale aflate sub comanda Uniunii Europene către Republica Mauritius, precum și privind condițiile aplicabile, ulterior transferului, persoanelor suspectate de piraterie

text:
               30.9.2011

               RO

               Jurnalul Oficial al Uniunii Europene

               L 254/1

         DECIZIA 2011/640/PESC A CONSILIULUI
   din 12 iulie 2011
   privind semnarea și încheierea Acordului între Uniunea Europeană și Republica Mauritius privind condițiile pentru transferul persoanelor suspectate de piraterie și al bunurilor confiscate asociate acestora, de la forțele navale aflate sub comanda Uniunii Europene către Republica Mauritius, precum și privind condițiile aplicabile, ulterior transferului, persoanelor suspectate de piraterie
   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 37, precum și Tratatul privind funcționarea Uniunii Europene, în special articolul 218 alineatele (5) și (6),
   având în vedere propunerea Înaltului Reprezentant al Uniunii pentru afaceri externe și politica de securitate („ÎR”),
   întrucât:

               (1)

               La 2 iunie 2008, Consiliul de Securitate al Organizației Națiunilor Unite (CSONU) a adoptat Rezoluția 1816 (2008) care solicită tuturor statelor să coopereze în vederea determinării jurisdicției, precum și a cercetării și urmăririi penale a persoanelor cărora le revine răspunderea pentru săvârșirea unor acte de piraterie și de jaf armat în largul coastelor Somaliei. Dispozițiile respective au fost reafirmate, de asemenea, în rezoluțiile ulterioare ale CSONU.

               (2)

               La 10 noiembrie 2008, Consiliul a adoptat Acțiunea comună 2008/851/PESC privind operația militară a Uniunii Europene în vederea unei contribuții la descurajarea, prevenirea și reprimarea actelor de piraterie și de jaf armat din largul coastelor Somaliei (1) (operația „Atalanta”).

               (3)

               Articolul 12 din Acțiunea comună 2008/851/PESC prevede că persoanele suspectate de tentativa de a săvârși, de săvârșirea sau de a fi săvârșit acte de piraterie sau jaf armat în apele teritoriale ale Somaliei, capturate și reținute în vederea urmăririi penale, precum și bunurile care au servit la săvârșirea acestor acte pot fi transferate unui stat terț care dorește să își exercite competențele jurisdicționale asupra persoanelor sau bunurilor menționate mai sus, dacă au fost convenite cu respectivul stat terț condițiile pentru transfer în conformitate cu dreptul internațional aplicabil, în special cu dreptul internațional al drepturilor omului, în vederea garantării în special a faptului că nicio persoană nu va fi supusă pedepsei cu moartea, torturii sau oricărui alt tratament inuman, degradant sau care denotă cruzime.

               (4)

               Ca urmare a adoptării de către Consiliu, la 22 martie 2010, a unei decizii privind autorizarea inițierii negocierilor, ÎR a negociat, în conformitate cu articolul 37 din TUE, un acord între Uniunea Europeană și Republica Mauritius privind condițiile pentru transferul persoanelor suspectate de piraterie și al bunurilor confiscate asociate acestora, de la forțele navale aflate sub comanda Uniunii Europene către Republica Mauritius, precum și privind condițiile aplicabile, ulterior transferului, persoanelor suspectate de piraterie („acordul”).

               (5)

               Acordul ar trebui să fie aprobat,

         ADOPTĂ PREZENTA DECIZIE:
   Articolul 1
   Prin prezenta decizie se aprobă, în numele Uniunii, Acordul între Uniunea Europeană și Republica Mauritius privind condițiile pentru transferul persoanelor suspectate de piraterie și al bunurilor confiscate asociate acestora, de la forțele navale aflate sub comanda Uniunii Europene către Republica Mauritius, precum și privind condițiile aplicabile, ulterior transferului, persoanelor suspectate de piraterie („acordul”).
   Textul acordului se atașează la prezenta decizie.
   Articolul 2
   Președintele Consiliului este autorizat să numească persoana sau persoanele împuternicite să semneze acordul prin care Uniunea își asumă obligații.
   Articolul 3
   Președintele Consiliului procedează, în numele Uniunii, la notificarea prevăzută la articolul 11 alineatul (1) din acord (2).
   Articolul 4
   Prezenta decizie întră în vigoare la data adoptării.

      Adoptată la Bruxelles, 12 iulie 2011.

            Pentru Consiliu

            Președintele

         J. VINCENT-ROSTOWSKI

      (1)  JO L 301, 12.11.2008, p. 33.

      (2)  Data intrării în vigoare a acordului se va publica în Jurnalul Oficial al Uniunii Europene de către Secretariatul General al Consiliului.
    ---documentbreak---

               30.9.2011

               RO

               Jurnalul Oficial al Uniunii Europene

               L 254/3

         TRADUCERE
   ACORD
   între Uniunea Europeană și Republica Mauritius privind condițiile pentru transferul persoanelor suspectate de piraterie și al bunurilor confiscate asociate acestora, de la forțele navale aflate sub comanda Uniunii Europene către Republica Mauritius, precum și privind condițiile aplicabile, ulterior transferului, persoanelor suspectate de piraterie
   UNIUNEA EUROPEANĂ (UE),
   pe de o parte, și
   REPUBLICA MAURITIUS,
   denumită în continuare „Mauritius”,
   pe de altă parte,
   împreună denumite în continuare „părțile”,
   LUÂND ÎN CONSIDERARE:
   Rezoluțiile (RCSONU) 1814 (2008), 1838 (2008), 1846 (2008), 1851 (2008), precum și rezoluțiile ulterioare ale Consiliului de Securitate al Organizației Națiunilor Unite (ONU),
   Convenția ONU privind dreptul mării din 1982 (UNCLOS), în special articolele 100-107 și articolul 110,
   Acțiunea comună 2008/851/PESC a Consiliului UE din 10 noiembrie 2008 privind operația militară a Uniunii Europene în vederea unei contribuții la descurajarea, prevenirea și reprimarea actelor de piraterie și de jaf armat din largul coastelor Somaliei (1) (operația EUNAVFOR Atalanta), astfel cum a fost modificată prin Decizia 2009/907/PESC a Consiliului din 8 decembrie 2009 (2),
   Dreptul internațional al drepturilor omului, inclusiv Pactul internațional privind drepturile civile și politice din 1966 și Convenția împotriva torturii și a altor tratamente sau pedepse crude, inumane sau degradante din 1984,
   faptul că prezentul acord nu va afecta drepturile și obligațiile părților care decurg din acorduri internaționale și alte instrumente de instituire de curți și tribunale internaționale, inclusiv statutul Curții Penale Internaționale,
   AU CONVENIT CU PRIVIRE LA URMĂTOARELE DISPOZIȚII:
   Articolul 1
   Obiectivul
   Prezentul acord definește condițiile și modalitățile pentru

               (a)

               transferul persoanelor suspectate de tentativa de a săvârși, de săvârșirea sau de a fi săvârșit acte de piraterie în zona operației EUNAVFOR, în marea liberă, în afara apelor teritoriale ale Republicii Mauritius, ale Republicii Seychelles, ale Uniunii Comorelor, ale Réunion și ale Republicii Madagascar și reținute de EUNAVFOR;

               (b)

               transferul bunurilor asociate acestora confiscate de EUNAVFOR, de la EUNAVFOR către Mauritius; precum și

               (c)

               tratamentul persoanelor transferate.

         Articolul 2
   Definiții
   În sensul prezentului acord:

               (a)

               „forțele navale aflate sub comanda Uniunii Europene (EUNAVFOR)” înseamnă cartierul general militar al UE și contingentele naționale care contribuie la operația „Atalanta” a UE, navele, aeronavele și bunurile acestora;

               (b)

               „operație” înseamnă pregătirea, stabilirea, executarea și susținerea misiunii militare instituite de Acțiunea comună 2008/851/PESC a Consiliului UE și/sau instrumentele ce îi vor succeda;

               (c)

               „contingente naționale” înseamnă unitățile și navele care aparțin statelor membre ale Uniunii Europene și, astfel cum se arată de către UE, altor state participante la acțiune;

               (d)

               „stat participant” înseamnă statul care pune la dispoziția EUNAVFOR un contingent național;

               (e)

               „piraterie” înseamnă pirateria astfel cum este definită în articolul 101 din UNCLOS;

               (f)

               „persoană transferată” înseamnă orice persoană suspectată de tentativa de a săvârși, de săvârșirea sau de a fi săvârșit acte de piraterie transferată de EUNAVFOR către Mauritius în temeiul prezentului acord.

         Articolul 3
   Principii generale
   (1)   Mauritius poate accepta, la cererea EUNAVFOR, transferul persoanelor reținute de EUNAVFOR în legătură cu pirateria și al bunurilor asociate acestora confiscate de EUNAVFOR și încredințează aceste persoane și bunuri autorităților competente în scopul cercetării și urmăririi penale. Mauritius își va da acordul privind acceptarea unei predări propuse în funcție de fiecare caz în parte, luând în considerare toate circumstanțele relevante, inclusiv localizarea incidentului.
   (2)   EUNAVFOR transferă persoane exclusiv către autoritățile competente de aplicare a legii din Mauritius.
   (3)   Transferul nu are loc înainte ca autoritățile competente de aplicare a legii din Mauritius să hotărască, în termen de cinci zile lucrătoare de la data primirii probelor, astfel cum sunt trimise de EUNAVFOR, că există perspective rezonabile de a asigura condamnarea persoanelor reținute de EUNAVFOR.
   (4)   Autoritățile competente de aplicare a legii din Mauritius hotărăsc dacă există perspective rezonabile de a asigura condamnarea pe baza probelor trimise de EUNAVFOR prin intermediul canalelor de comunicare relevante.
   (5)   Orice persoană transferată este tratată în mod uman și în conformitate cu obligațiile asumate în temeiul dreptului internațional al drepturilor omului, încorporate în constituția din Mauritius, inclusiv interzicerea torturii și a tratamentelor sau pedepselor inumane, degradante sau care denotă cruzime, interzicerea reținerii arbitrare și în conformitate cu cerințele desfășurării unui proces echitabil.
   Articolul 4
   Tratamentul, urmărirea penală și judecarea persoanelor transferate
   (1)   În conformitate cu obligațiile asumate în temeiul dreptului internațional al drepturilor omului, încorporate în constituția din Mauritius, orice persoană transferată este tratată în mod uman și nu este supusă torturii sau unui tratament sau unei pedepse inumane, degradante sau care denotă cruzime, beneficiază de cazare, hrană și acces la tratament medical adecvate și are libertatea de a practica cultul religios.
   (2)   Orice persoană transferată este adusă cu celeritate în fața judecătorului sau a unui alt funcționar autorizat prin lege să exercite puterea judecătorească, care se pronunță fără întârziere asupra legalității reținerii sale și ordonă eliberarea acestei persoane în cazul în care reținerea nu se justifică.
   (3)   Orice persoană transferată are dreptul să fie judecată într-un termen rezonabil sau să fie eliberată.
   (4)   În stabilirea oricărui capăt de acuzare penal împotriva sa, orice persoană transferată are dreptul la un proces echitabil și public în fața unei instanțe competente, independente și imparțiale instituite prin lege.
   (5)   Orice persoană transferată acuzată de săvârșirea unei infracțiuni este prezumată nevinovată până în momentul când i se stabilește, în conformitate cu legea, vinovăția.
   (6)   În stabilirea oricărei acuzații penale împotriva sa, fiecare persoană transferată are dreptul la următoarele garanții minime, în deplină egalitate:

               (a)

               să fie informată cu promptitudine și în detaliu într-o limbă pe care o înțelege cu privire la caracterul și cauza acuzațiilor care îi sunt aduse;

               (b)

               să aibă suficient timp și mijloace pentru pregătirea apărării și pentru a comunica cu avocatul pe care l-a ales;

               (c)

               să fie judecată fără întârzieri inutile;

               (d)

               să fie judecată în prezența sa și să se apere singură sau prin asistența juridică pe care o alege; să fie informată, dacă nu are asistență juridică, de acest drept; și să i se acorde din oficiu asistență juridică, în cazul în care interesele justiției o cer, în mod gratuit, în orice cauză, în cazul în care nu dispune de mijloace suficiente pentru a o plăti;

               (e)

               să examineze sau să obțină examinarea tuturor probelor împotriva sa, inclusiv declarațiile în scris depuse de către martori sub jurământ care au dus la arestare, și să obțină participarea și audierea martorilor apărării în aceleași condiții ca și martorii acuzării;

               (f)

               să fie asistată în mod gratuit de un interpret, dacă nu înțelege sau nu vorbește limba folosită de instanță;

               (g)

               să nu fie obligată să depună mărturie împotriva sa sau să își recunoască vinovăția.

         (7)   Orice persoană transferată condamnată pentru o infracțiune poate ataca hotărârea de condamnare la o instanță superioară în conformitate cu dreptul din Mauritius.
   (8)   După consultarea cu UE, Mauritius poate să transfere persoanele condamnate și care execută pedeapsa în Mauritius într-un alt stat, garantând respectarea standardelor privind drepturile omului sus-menționate, pentru executarea în acel stat a pedepsei rămase. În cazul unor preocupări serioase cu privire la situația drepturilor omului din respectivul stat terț, nu are loc niciun fel de transfer înainte de găsirea unei soluție satisfăcătoare în urma unor consultări între părți care să abordeze îngrijorările exprimate.
   Articolul 5
   Pedeapsa cu moartea
   În conformitate cu Actul privind abolirea pedepsei cu moartea din Mauritius, nicio persoană transferată nu este acuzată de o infracțiune care se pedepsește cu moartea, nu este condamnată la moarte și nu face obiectul aplicării pedepsei cu moartea.
   Articolul 6
   Dosare și notificări
   (1)   Orice transfer face obiectul unui document adecvat semnat de un reprezentant al EUNAVFOR și de un reprezentant al autorităților competente de aplicare a legii din Mauritius.
   (2)   EUNAVFOR furnizează Mauritius dosarele de reținere referitoare la orice persoană transferată. Aceste dosare includ, în măsura posibilului, condiția fizică a persoanei transferate în cursul reținerii, momentul transferului către autoritățile din Mauritius, motivul reținerii, momentul și locul începerii reținerii și orice decizie luată referitoare la reținerea sa.
   (3)   Mauritius răspunde de asigurarea unor evidențe exacte ale tuturor persoanelor transferate, inclusiv, dar fără a se limita la consemnări cu privire la orice bun confiscat, condiția fizică a persoanei, situarea locurilor de reținere, orice acuzație împotriva persoanei și orice decizie semnificativă luată în cursul urmăririi penale și al procesului.
   (4)   Aceste consemnări sunt la dispoziția reprezentanților UE și EUNAVFOR la cererea adresată în scris Ministerului Afacerilor Externe din Mauritius.
   (5)   În plus, Mauritius comunică UE și EUNAVFOR locul reținerii oricărei persoane transferate în temeiul prezentului acord, orice deteriorare a condiției fizice a acesteia și orice acuzație de tratament presupus necorespunzător. Reprezentanții UE și ai EUNAVFOR au acces la orice persoană transferată în temeiul prezentului acord, atât timp cât aceste persoane sunt reținute, și le pot audia.
   (6)   La cererea lor, agențiile umanitare naționale și internaționale pot vizita persoanele transferate în temeiul prezentului acord.
   (7)   În scopul asigurării faptului că EUNAVFOR poate oferi rapid asistență Republicii Mauritius prin participarea martorilor din partea EUNAVFOR și prin oferirea de dovezi pertinente, Mauritius notifică EUNAVFOR intenția sa de a iniția proceduri judiciare penale împotriva oricărei persoane transferate și programul administrării probelor și al prezentării probelor.
   Articolul 7
   Asistența UE și EUNAVFOR
   (1)   În limita mijloacelor și a capacităților sale, EUNAVFOR furnizează toată asistența necesară către Mauritius în vederea anchetării și a urmării penale ale persoanelor transferate.
   (2)   În special, EUNAVFOR:

               (a)

               transmite dosarele de reținere redactate în temeiul articolului 6 alineatul (2) din prezentul acord;

               (b)

               prelucrează orice probă în conformitate cu cerințele autorităților competente ale Mauritius, astfel cum s-a convenit în cadrul modalităților de punere în aplicare descrise la articolul 10;

               (c)

               furnizează declarații sau declarații în scris depuse sub jurământ ale martorilor care aparțin EUNAVFOR implicați în orice incident în legătură cu care au fost transferate persoane în temeiul prezentului acord;

               (d)

               se străduiește să furnizeze declarații ale martorilor sau declarații în scris depuse sub jurământ ale altor martori care nu se află în Mauritius;

               (e)

               păstrează sau predă toate bunurile confiscate, probele, fotografiile și orice obiect cu valoare probatorie relevante aflate în posesia EUNAVFOR;

               (f)

               asigură participarea martorilor care aparțin EUNAVFOR, după caz, pentru a prezenta probe în instanță (sau prin intermediul unei conexiuni TV în direct sau al oricăror mijloace tehnologice aprobate) în timpul procesului;

               (g)

               facilitează participarea altor martori, după caz, pentru a prezenta probe în instanță (sau prin intermediul unei conexiuni TV în direct sau al oricăror mijloace tehnologice aprobate) în timpul procesului;

               (h)

               facilitează participarea acelor interpreți care pot fi solicitați de către autoritățile competente din Mauritius în vederea acordării de asistență în cadrul cercetărilor și al proceselor care implică persoane transferate;

         (3)   În măsura în care astfel de resurse nu sunt furnizate prin intermediul altor donatori financiari, părțile elaborează, sub rezerva procedurilor aplicabile, modalități de punere în aplicare privind asistența financiară, tehnică sau de altă natură, pentru a permite transferul, reținerea, cercetarea, urmărirea și judecarea persoanelor transferate. Respectivele modalități de punere în aplicare urmăresc de asemenea asigurarea asistenței tehnice și logistice acordate Mauritius în domeniul revizuirii legislației, al formării cadrelor de cercetare și urmărire penală, al procedurii de cercetare și a celei judiciare și în special al modalităților privind depozitarea și predarea probelor și procedura referitoare la căile de atac. În plus, modalitățile de punere în aplicare respective urmăresc asigurarea repatrierii persoanelor transferate în caz de achitare sau încetare a urmăririi, transferul acestora cu scopul de a finaliza executarea pedepsei în alt stat sau repatrierea acestora după executarea pedepsei cu închisoarea în Mauritius.
   Articolul 8
   Legătura cu alte drepturi ale persoanelor transferate
   Niciuna dintre dispozițiile prezentului acord nu urmărește sau nu poate fi interpretată astfel încât să deroge de la drepturile pe care o persoană transferată le poate avea în temeiul dreptului intern sau internațional aplicabil.
   Articolul 9
   Legătura și litigiile
   (1)   Toate chestiunile privind aplicarea prezentului acord sunt examinate în comun de autoritățile competente ale Mauritius și ale UE.
   (2)   În lipsa unei soluționări prealabile, diferendele privind interpretarea sau aplicarea prezentului acord se soluționează exclusiv pe cale diplomatică între Mauritius și reprezentanți ai UE.
   Articolul 10
   Modalități de punere în aplicare
   (1)   În sensul aplicării prezentului acord, chestiunile de ordin operațional, administrativ și tehnic pot face obiectul unor modalități de punere în aplicare care urmează să fie încheiate între autoritățile competente din Mauritius, pe de o parte, și autoritățile competente ale UE, precum și autoritățile competente ale statelor participante, pe de altă parte.
   (2)   Modalitățile de punere în aplicare pot reglementa, printre altele:

               (a)

               identificarea autorităților de aplicare a legii competente din Mauritius cărora EUNAVFOR le poate transfera persoane;

               (b)

               centrele de detenție în care vor fi reținute persoanele transferate;

               (c)

               tratarea documentelor, inclusiv cele legate de obținerea probelor, care sunt transmise autorităților competente de aplicare a legii din Mauritius la transferul unei persoane;

               (d)

               punctele de contact pentru notificări;

               (e)

               formularele folosite pentru transfer;

               (f)

               furnizarea de sprijin tehnic, expertiză, formare și alte tipuri asistență astfel cum se prevede la articolul 7 la cererea Mauritius în scopul realizării obiectivelor prezentului acord.

         Articolul 11
   Intrarea în vigoare și încetarea
   (1)   Prezentul acord se aplică în mod provizoriu de la data semnării sale și intră în vigoare în momentul în care fiecare parte a notificat-o pe cealaltă cu privire la faptul că a finalizat procedurile sale interne de ratificare a prezentului acord.
   (2)   Prezentul acord rămâne în vigoare până la încetarea operației, astfel cum este notificată de EUNAVFOR. Cu toate acestea, orice parte poate denunța prezentul acord prin notificare scrisă. Denunțarea produce efecte după șase luni de la data primirii notificării. În cazul în care UE consideră că denunțarea imediată a prezentului acord este justificată din motive ce țin de modificarea legislației penale materiale a Mauritius astfel cum se prevede în prezentul acord, UE are dreptul că denunțe acordul, efectele producându-se de la data trimiterii notificării. Nicio modificare a legislației penale materiale din Mauritius nu are efecte negative asupra persoanelor deja transferate în temeiul prezentului acord.
   (3)   Prezentul acord poate fi modificat prin acordul scris al părților.
   (4)   Încetarea prezentului acord nu aduce atingere drepturilor și obligațiilor care rezultă din executarea prezentului acord înainte de încetare, inclusiv drepturile oricărei persoane transferate, pe perioada detenției sau a urmăririi penale de către Mauritius.
   (5)   După încetarea operației, toate drepturile EUNAVFOR, în temeiul prezentului acord, pot fi exercitate de către orice persoană sau entitate desemnată de Înaltul Reprezentant al UE pentru afaceri externe și politica de securitate. Persoana sau entitatea desemnată poate fi, inter alia, șeful sau un membru al delegației UE în Mauritius ori un agent diplomatic sau un funcționar consular al unui stat membru al UE acreditat în Mauritius. După încetarea operației, toate notificările care trebuiau transmise EUNAVFOR în temeiul prezentului acord se transmit Înaltului Reprezentant al UE pentru afaceri externe și politica de securitate.

      Întocmit la Port Louis la paisprezece iulie două mii unsprezece în dublu exemplar în limba engleză.

            Pentru Uniunea Europeană

            Pentru Mauritius

      (1)  JO L 301, 12.11.2008, p. 33, astfel cum a fost rectificată în JO L 253, 25.9.2009, p. 18.

      (2)  JO L 322, 9.12.2009, p. 27.